Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 158

3. évfolyam Évi óraszám: 92 Belépő tevékenységformák A rendgyakorlatoknál az egyöntetű végrehajtás fokozatos kialakítása, az utasítások késlekedés nélküli végrehajtása. Az alapvető gimnasztikai alapformák pontos végrehajtása. Rajtolás jelre. Gyorsfutás 20–30 méteren versenyszerűen. Tartós futás 8–10 percen keresztül. Ugrások változatos formában, megfelelő szabályozottsággal végrehajtva. A hajító mozdulat lehetőleg nyújtott karhelyzetből indítva. Dobóterpeszből (a hajítókarral ellentétes láb van elöl) célba dobás a dobásbiztonságot növelve. Futó-, ugró- és dobóügyesség fejlesztése változatos feltételek között. A torna (jellegű) gyakorlatok kis segítséggel biztonságosan és szép testtartással történő végrehajtása. Együttműködés a társakkal a labdás játékokban. Sportszerű test-test elleni küzdelem. Néhány egyszerű, az évszaknak megfelelő és a szabadban végezhető játék. Megadott távolság átúszása. 2000/95/II. szám Témakörök Tartalmak Rendgyakorlatok Az eddig tanultak gyakorlása. Kétsoros vonal, kettős oszlop alakítása. Megindulás, megállás két ütemben. Fejlődések, szakadozások járás közben. Vonulások lépéstartással. Nyitódás, zárkózás tér- és távköz felvétele. Játékok (vezető parancsára, tanító bácsi azt mondja). Előkészítés és prevenció Gimnasztika: önállóan, társutánzással, valamint szaknyelvi utasításra végzett szabadgyakorlatok, valamint szabadgyakorlati alapformájú társas-, kéziszer- és szergyakorlatok (pad, bordásfal, zsámoly). Előkészítő, képességfejlesztést szolgáló testnevelési játékok (fogójátékok, versengések kettős körben, kakasviadal stb.). Járások, futások, szökdelések és ugrások, valamint dobások Járások: mint előbb, valamint hátrafelé, ütem- és lépéshossz-szabályozással, oldalirányban keresztlépéssel, magas térdemeléssel. Játék (vak fogó tapssal, énekléssel). Futások: Tartós futások. Álló- és guggolórajt. Futóversenyek. Játékok (fogójátékok, üsd a harmadikat, balatoni halászok, fekete, fehér stb.). Szökdelések, ugrások: Mint az előző évfolyamokon, valamint: kötéláthajtási kísérletek 3 fős csapatokban (ketten hajtják a kötelet); szökdelések egy-, váltott és páros lábon taps ritmusát követve. Játékok (kakasviadal, kengurufogó stb.). Dobások: Hajítások: dobások távolba és célba különböző méretű labdával, döngető, fogyasztó, „bombázás”. Támasz-, függésés egyensúlygyakorlatok Az 1–2. évfolyamon felsoroltak, valamint mellső és hátsó fekvőtámaszban „körző”. Gurulóátfordulás előre és hátra guggolótámaszból és terpeszállásból. Sorozat gurulóátfordulás előre. Fejenállás és kézenállási kísérletek. Mászási kísérletek kötélen. Vízszintes függeszkedés bordásfalon. Egyensúlyozó járás és fordulatok gerendán, pad merevítő gerendáján. Játékok (kígyóvedlés, talicskázás, akadályverseny stb.). Labdás gyakorlatok Labdás ügyességfejlesztés, mint az előző évfolyamokon, valamint: labdavezetés jobb, bal kézzel helyben és továbbhaladással, egy lábon, szökdeléssel, szlalomútvonalon, labdavezetés lábbal meghatározott útvonalon, valamint kis területen, az ütközések elkerülésével. Egykezes átadás és átvétel párokban. Rúgási kísérletek belsővel falra és felfordított padra. Játékok (fogyasztó körben, váltóversenyek labdavezetéssel, kétudvaros fogyasztó stb.). Küzdőfeladatok, -játékok Önellenállásos feladat-végrehajtások (karemelés-, leengedés-, csigafutás-, lökésimitációk). Mögékerülési és kiemelési kísérletek párokban. Játékok (kakasviadal, kézvívás fekvőtámaszban, lábvívás támadóállásban, botbirkózás). 2000/95/II. szám Szabadidős sporttevékenységek Gyalogos, kerékpáros túrák. Hócsata, korcsolyázás, szánkózás. Úszás Az eddig gyakorolt úszásnem megfelelő elsajátítása. Vízbeugrás. Játékok (alagútbújás, Búvár Kund, dugattyú). A továbbhaladás feltételei Vezényszavak ismerete, a rendgyakorlatok végrehajtása. Az alapvető gimnasztikai alapformák követése. Elfogadható mozgásminta reprodukálása a rajtolás, futás, ugrás és dobás végrehajtása során. Megfelelő kísérletek a kúszás, mászás, támasz és függés feladatainak teljesítésére. Örömmel vegyen részt a testnevelési játékokban. A test-test elleni küzdelem elfogadása. Biztonságos viselkedés mellmagas vízben.

Source: https://magyarkozlony.hu/hivatalos-lapok/adffe7fc82c65dc483a50070dd6b15c0237a64f7/dokumentumok/ff77ab52fcfbd7d427f74c421c17bcf6216cabdb/letoltes